CELEX: C2007/095/100
Language: fi
Date: 2007-04-28 00:00:00
Title: Asia T-62/07 P: Valitus, jonka Euroopan yhteisöjen komissio on tehnyt 28.2.2007 virkamiestuomioistuimen asiassa F-17/05, de Brito Sequeira Carvalho v. komissio, 13.12.2006 antamasta tuomiosta

28.4.2007   
            
            
               FI
            
            
               Euroopan unionin virallinen lehti
            
            
               C 95/50
            
         Valitus, jonka Euroopan yhteisöjen komissio on tehnyt 28.2.2007 virkamiestuomioistuimen asiassa F-17/05, de Brito Sequeira Carvalho v. komissio, 13.12.2006 antamasta tuomiosta
   (Asia T-62/07 P)
   (2007/C 95/100)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamies: D. Martin, avustajanaan asianajaja C. Falmagne)
   
      Muu osapuoli: José Antonio de Brito Sequeira Carvalho
   Vaatimukset
   
               —
            
            
               virkamiestuomioistuimen asiassa F-17/05 13.12.2006 antama tuomio on kumottava;
            
         
               —
            
            
               Sequeiran nostama kanne on hylättävä;
            
         
               —
            
            
               on todettava, että kukin asianosainen vastaa omista oikeudenkäyntikuluistaan tästä muutoksenhausta ja oikeudenkäynnistä virkamiestuomioistuimessa.
            
         Oikeudelliset perusteet ja pääasialliset perustelut
   Virkamiestuomioistuin on asiassa F-17/05, de Brito Sequeira Carvalho v. komissio, 13.12.2006 antamallaan tuomiolla osittain hyväksynyt virkamiestuomioistuimessa käydyn menettelyn kantajan nostaman kanteen ja kumonnut komission 13.7.2004 tekemän päätöksen, jolla evättiin kantajalta pääsy komission rakennuksiin sekä päätökset, joilla pidennettiin viran puolesta hänen sairauslomaansa.
   Komissio esittää kanteensa perusteluna ensinnäkin, että virkamiestuomioistuin on ratkaissut asian ultra petita, eli se on mennyt asianosaisten vaatimusten ulkopuolelle, kumoamalla komission 13.7.2004 tekemän päätöksen, jolla evättiin kantajalta pääsy sen rakennuksiin ja toiseksi, että tehdyllä päätöksellä on rikottu yhteisön oikeutta. Komissio esittää, että virkamiestuomioistuin on ottanut tosiseikat huomioon vääristyneellä tavalla, että se on tehnyt oikeudellisen virheen tulkitessaan päätöksen perusteluvelvollisuutta ja että se on rikkonut henkilöstösääntöjen 59 artiklan 5 kohdan viidettä alakohtaa. Lisäksi komissio väittää, että tuomiossa tehdyllä henkilöstösääntöjen 59 artiklan 5 kohdan tulkinnalla virkamiestuomioistuin väärinkäyttää siinä säädettyä sovittelumenettelyä.